পুরভোটের পর কী  মুকুল রায়কে সাসপেন্ড করতে চলেছে তৃণমূল কংগ্রেস? দলের অন্দরে জোরালো হচ্ছে তেমনই সম্ভাবনা। অন্যদিকে, দলের বিরুদ্ধে তোপ দেগেই চলেছেন মমতা বন্দ্যোপাধ্যায়ের একসময়ের সবচেয়ে বিশ্বস্ত সৈনিক।
 ব্যুরো: পুরভোটের পর কী  মুকুল রায়কে সাসপেন্ড করতে চলেছে তৃণমূল কংগ্রেস? দলের অন্দরে জোরালো হচ্ছে তেমনই সম্ভাবনা। অন্যদিকে, দলের বিরুদ্ধে তোপ দেগেই চলেছেন মমতা বন্দ্যোপাধ্যায়ের একসময়ের সবচেয়ে বিশ্বস্ত সৈনিক। সিবিআইয়ের ডাক পাওয়ার পর আচমকাই  মুকুল রায়ের মুখে শোনা যাচ্ছিল বিজেপি স্তুতি। অনেকেই ভেবেছিলেন তৃণমূলকে আড়াআড়িভাবে চিরে ফেলতে পারবেন  মুকুল রায়। কিন্তু, বাস্তবে দেখা গেল দু-তিনজন বিধায়ক ছাড়া সঙ্গে নেই কেউ। নিজাম প্যালেস কার্যত ফাঁকা। বিজেপির সঙ্গে সম্পর্ক তৈরির মরিয়া চেষ্টা করলেও, ফল হয়নি। এবার উপায়? পুরভোটে মুকুল রায়কে ব্রাত্য রেখেছে দল। এবার কি করবেন? পাল্টা আঘাত হানবেন? তলায় তলায় বিজেপিকে সাহায্য করবেন? উস্কে দেবেন দলের ভেতরের ক্ষোভ? তবে, মুকুল যে পথেই হাঁটুন। দল যে পুরভোটের পর তাঁকে সাসপেনশনের পথেই হাঁটতে চলেছে তা একরকম নিশ্চিত।